***Zápisnica 2/2016 z rokovania Občianskeho výboru MsČ Černová zo dňa 29. 4. 2016***

*A. Otvorenie a privítanie členov občianskeho výboru poslancom MsZ Patrikom Habom*

*B. Schválenie programu rokovania s týmito bodmi:*

1. *Informácia o aktuálnej príprave a ďalšom postupe IBV- zóny Hríby*
2. *Informácia o hospodárení prvej časti dotácie pre našu MČ za rok 2016*
3. *Plnenie investičného plánu pre rok 2016 pre Černovú*
4. *Plánované dobrovoľné brigády OV v lete 2016*
5. *Pripravované kultúrne a športové podujatia roku 2016*
6. *Kontrola úloh z posledného rokovania OV*
7. *Diskusia*
8. *Úlohy a uznesenia s rokovania*
9. *Zaver*

*C. Rokovanie podľa schváleného programu:*

***bod č. 1***

*P. Habo informoval o prebiehajúcom procese Územného plánu Zóny-IBV Hríby, ktorá je toho času v zákonnom pripomienkovom konaní. Jedná sa procesný bod NAVRH UPN zóny t. j. výkresová architektonická koncepcia urbanizácie lokality Hriby, pripravovanej pre možnú individuálnu bytovú výstavbu. Uvedený plánovací dokument nadväzuje na schválený investičný plán Černovej z r. 2012.*

*Návrh UPN zóny bol prerokovaný aj na verejnom – zákonnom prerokovaní v budove MÚ za účasti hlavného architekta, autorizovaného projektanta a viacerých občanov Černovej dňa 28.4.2016.*

*P. Habo zdôraznil, že sa jedná o tvorbu územného plánu zóny tohto územia (nie o developerský projekt), ktorý je z pohľadu dlhodobej koncepcie pre nás veľmi dôležitý, hlavne pre budúce efektívne urbanizovanie tohto územia. Územný plán nenariaďuje stavať, ale usmerňuje a ponúka možnosť realizovať stavby v schválených rámcoch určených pre dané územie s dôrazom na rozvoj a aktuálne potreby našej mestskej časti. Územný plán zóny v tomto území bude pomocou pri budúcom umiestňovaní stavieb a rezervácii pozemkov pod verejnoprospešné stavby.*

*Zúčastnení občania reagovali:*

*Martin Papčo - A. Územie IBV Hriby je v zmysle NAVRHU UPN prehustené stavbami a podľa jeho názoru je toto územie vhodné v tomto čase urbanizovať len pre cca 80 -100 rodinných domov a nie v rozsahu, ktorý navrhuje projektant.*

*Pán Bednařík – B. Mesto bude môcť vyvlastniť pozemky nezistených vlastníkov pre potreby ďalšieho predaja pre budúcich stavebníkov?*

 *- C. Dôjde po ukončení UPN zóny k zmene charakteru pozemkov z ornej pôdy na pozemky stavebné?*

*Martin Papčo – D. Bude zvolaný neformálny verejný hovor s občanmi Černovej (v KD Černová) ohľadom zámeru IBV Hríby?*

*Odpovedal Patrik Habo (na otázky Martina Papča)*

*Územný plán zóny je nadčasová zákonná regula, ktorá bližšie určuje charakter, funkciu predmetného územia pričom kladie dôraz na koordinované rozmiestnenie stavieb. (V zásade stráži pozemky pred nekoordinovanou výstavbou alebo nevhodným komerčným využitím územia.) V danom prípade je potrebné riešiť cele územie komplexne, aj keď jeho urbanizácia bude realizovaná po etapách s pohľadu dlhodobého časového horizontu a hlavne záujmu vlastníkov o výstavbu RD. Počet rodinných domov v konečnom prípade bude závisieť vlastníkov pozemkov od ich ochoty predať alebo priamo použiť pozemky pre IBV.*

*Odpovedal Patrik Habo (na otázky p. Bednaříka)*

*Územný plán Zóny je dnes najvhodnejšia zákonná forma ako vytvoriť podmienky pre urbanizáciu územia pre výstavbu rodinných domov a tak zabezpečiť rozvoj bývania v Černovej a pre ďalšie generácie po nás.*

*Po ukončení Územného plánu Zóny je dôležité, aby vlastníci pozemkov a dotknuté subjekty v lokalite Hriby za pomoci mesta požiadali o POZEMKOVÉ ÚPRAVY a tak dokázali svoje parcely sceľovať, vymieňať a usporiadať. Týmto spôsobom žiadny vlastník nepríde o svoj pozemok, môže do predať alebo si ponechá  svoje výmery pre budúce stavebné účely. Po projekte všetky pozemky budú stavebným charakterom bonitne zhodnotené a atraktívnejšie. Samotný postup a realizácia bude výlučne závisieť od ochoty vlastníkov dotknutých pozemkov využiť toto územie na IBV a nie od hromadného podnikateľského alebo developerského projektu, ktorý v našej mestskej časti v žiadnom prípade nie je cieľom.*

*Na reakciu pána Bednaříka reagoval P. Habo odpoveďou, že mesto nemôže žiadať ani vyvlastniť pozemky nezistených vlastníkov pod budúce RD na ďalší predaj. Mesto môže žiadať od vlastníkov, prip. ich zástupcov, vykúpiť, vymeniť a len v krajnom prípade vyvlastniť výkup (za trhovú cenu) tie pozemky, ktoré budú v zmysle UP Zóny určené na verejnoprospešné stavby.*

***bod č. 2***

* *OV odsúhlasil čerpanie druhej časti dotácie podľa schváleného rozpočtu a predloženej žiadosti na druhý štvrťrok 2016*
* *predseda OV je zodpovedný za riadne a včasné odovzdanie nákladových dokladov v zmysle rozpočtu na finančné oddelenie mesta v termínoch 31. 3. 2016 a 30. 6. 2016*
* *evidenciu a vydaj financií jednotlivým žiadateľom zabezpečuje pokladnička OV Katarína Kováčová*

***bod č. 3***

* *predseda OV informoval o celkovom splnení investičného plánu na rok 2015 a čiastočnom plnení pre rok 2016*

*- predseda OV žiadal členov OV, aby si pripravili návrhy a žiadosti pre tvorbu investičného plánu pre rok 2017, ktorý bude potrebné predkladať na mesto do augusta 2016*

***bod č. 4***

*- boli schválené dve dobrovoľné brigády, ktoré OV spoluorganizuje:*

* *Čistenie Čutkovskej doliny dňa: 30. 4. 2016 (spolupráca s OZ Černovský chotár a ZŠ A. Hlinku)*
* *Čistenie mestskej časti a oddychového miesta na „Kurienci“ 18. 6. 2016 (spolupráca s Družstvom Srazy)*

***bod č. 5***

*– boli prerokované a schválené tieto kultúrne podujatia spoluorganizované s OV do konca r. 2016:*

* *černovský adventný jarmoček, bol pre rok 2016 OV neschválený*
* *futbalový turnaj: „Memoriál Bernarda Remeňa“ 7/2016 (spolupráca s TJ Máj Černová)*
* *pietne spomienky pri výročiach narodenia a úmrtia A. Hlinku a Černovskej tragédie*
* *silvestrovské privítanie nového roka spolu s p. farárom (školský dvor pri ZŠ A. Hlinku, 31. 12. 2016)*

*– boli prerokované a schválené tieto kultúrne podujatia organizované OV pre rok 2017:*

* *Rodáci 2017 (organizované stretnutie rodákov Černovej s kultúrnym programom)*
* *110. Výročie Černovskej tragédie*

*Na uvedené veľké podujatia pre rok 2017 poslanec zabezpečí financovanie formou žiadosti o dotáciu, žiadosti o pomoc formou rozpočtu mesta pre rok 2017 a inými externými zdrojmi.*

*Pre organizáciu a program bude stanovená pracovná skupina, ktorá spolu s členmi OV pripraví celkovú organizáciu a program v čase od januára 2017.*

***bod č. 6***

*Poslanec predložil vyhodnotenie úloh z posledného rokovania OV.*

* *zabezpečiť dočerpanie a rozdelenie dotácii pre rok 2015 v zmysle schváleného rozpočtu - splnené*
* *zabezpečiť a spolupracovať pri kultúrnych podujatiach schválených pre rok 2015 - splnené*
* *zvolať stretnutie OV so zástupcami združení, inštitúcii a spolkov pôsobiacich v Černovej v mesiaci január 2016 - splnené*
* *4. oprava dreveného altánku na Kurienci – splnené 5. 5. oprava mobiliáru a chodníkov na detskom ihrisku na ul. Čutkovská - splnené 6. oprava koryta potoka na ul. Ku ihrisku -* ***nesplnené***
* *7. zabezpečiť odpíliť lipu na hornom cintoríne -* ***nesplnené***
* *8. opraviť lampy VO na ul. Dolná a na autobusovej otočke v st. Černovej - splnené*
* *9.doplniť reproduktor verejného ozvučenia na ulicu pri Váhu, pre rodiny Hanák, Pantúček a Gavenda - splnené*
* *zabezpečiť pravidelné čistenie (pracovnici VPP) odpadkov pri št. ceste 1/18, na parkovisku pri odbočke na Motel Ranč - splnené*

***bod č. 7***

*– z diskusie vzišli tieto témy a návrhy*

* *OV sa dohodol o návšteve p. Sidora (kronikára Černovej) pri príležitosti jeho narodenín (K. Kováčová)*
* *Členovia OV zorganizujú návštevu člena OV P. Jakubíka pri príležitosti jeho sviatku. (P. Habo)*
* *Plynofikácia ostatnej časti Černovej je z dôvodu nepodpory SPP, a.s. v najbližšej dobe nereálna.*
* *Problém s ovcami p. Dušičku bude osobne riešiť predseda OV p. Habo. Ovce sa pasú na cudzích pozemkoch v lokalite Hríby a spôsobujú škody na ich poľnohospodárskej pôde. (P. Habo)*
* *Predseda OV informoval o dohode o zastupovaní hlásateľky miestneho rozhlasu J. Pavelkovej počas jej neprítomnosti náhradníčkou I. Simčekovou.*
* *P. Habo informoval o zámere revitalizovať detský park v starej Černovej na oddychový priestor s miestom pre kultúrne podujatia a novým detským parkom. V tomto čase sa spracováva jeho architektonická štúdia, ktorú predloží na prerokovanie výboru MČ.*
* *P. Habo informoval o realizácii dokončenia asfaltovania ul. Za Járočkom pred domom p. L. Koreňa a chodníka smerom na ul. Pri Váhu. Súčasťou chodníka budú aj betónové schody pre peších povedľa jestvujúceho zábradlia.*
* *P. Habo informoval o novom náučno-sprievodcovskom projekte v dome A. Hlinku a v mauzóleu A. Hlinku s názvom: „Po stopách Andreja Hlinku“, ktorý bude prebiehať v mesiacoch júl a august roku 2016. V dňoch utorok –nedeľa bude dom A. Hlinku otvorený aj so sprievodcom.*
* *OV sa zhodol na dohode o odstránení plastovej reklamnej fľaše pri vstupe do Černovej (oproti futb. štadiónu TJ Máj), ktorá je umiestnená na parcele neznámeho vlastníka.*

***bod č. 8***

***Úlohy a uznesenia:***

1. *oprava koryta potoka na ul. Ku ihrisku*
2. *zabezpečiť odpíliť lipu na hornom cintoríne*
3. *rokovať s VSR o opätovnom spustení studni na ul. A. Hlinku*
4. *doplnenie smetných košov pri št. ceste pri vstupe do Černovej od Žiliny, správca SSC*
5. *opraviť závesy hornej brány do cintorína*
6. *predložiť interpeláciu na zníženie povolenej rýchlosti na ul. Čutkovská*
7. *predložiť interpeláciu na osadenie dopravného zrkadla na križovatke ul. A. Hlinku a ul. B. Björnsona*
8. *zabezpečiť pravidelné čistenie dlažby na cintoríne pred pomníkom Černovských martýrov*

***bod č. 9***

*– predseda OV poďakoval prítomným za účasť na rokovaní*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej dňa: 13.5.2016*

*Zúčastnení členovia rokovania: p. Habo, Ing. Lajčiak, p. Bačkor, Ing. Záhorec, p. Kováčová, PaedDr. Buroš,*

*p. Janči, Ing. Frolo*

*Ospravedlnení neprítomní: Ing. Jakubík*

*Hostia: Martin Papčo, Anna Bednaříková, Emília Ballová, p. Frličková, J. Bednařík*